**John Hughes** (født 9. september 1964) er en skotsk fotballtrener og tidligere fotballspiller som er manager for Ross County FC.

Hughes var hovedsakelig forsvarsspiller for flere klubber, inkludert Falkirk, Celtic, Hibernian og Ayr United. Mot slutten av spillerkarrieren tok Hughes også på seg treneransvar, og ble utnevnt til manager for Falkirk i 2003 (i begynnelsen som manager sammen med Owen Coyle). Hughes ledet Falkirk til opprykk til Scottish Premier League og finale i den skotske FA-cupen i løpet av sin tid med hovedansvar. Hughes forlot Falkirk for å bli manager for Hibernian i 2009, men ble løst fra stillingen 4. oktober 2010, etter bare 16 måneder i sjefsstolen på Easter Road. Han ble manager i Livingston februar 2012, men forlot klubben i november for å ta over Hartlepool United. Han fikk sparken i klubben mai 2013 etter at klubben kom på nest sisteplass i divisjonen og rykket ned. 4. desember 2013 var han tilbake i skotsk fotball som ny trener i Inverness Caledonian Thistle.

Spillerkarriere
---------------

Hughes er "ett av seks barn fra en klassisk arbeiderklassefamilie" i Leith. Han startet sin spillerkarriere innen amatørfotball med spill for Newtongrange Star, før han signerte for Berwick Rangers, der han var spiss. Etter et kort opphold sør for grensen med Swansea City etablerte Hughes seg som forsvarsspiller for Falkirk. Hans spillerkarriere nådde nye høyder da han ble rekruttert av Celtic i 1995. Deretter spilte han for sin lokale klubb Hibernian, Ayr United og til slutt returnerte han til Falkirk i en delt spiller- og trenerrolle. 

Hughes deler navn med tidligere Celtic-, Crystal Palace- og Sunderland-spiller John 'Yogi' Hughes. Som et resultat blir Hughes ofte selv kalt for 'Yogi'. Han er kjent for å ha gjennomført en såkalt streaking i løpet av sitt første opphold i Falkirk, da lagkamerat Mo Johnston ble intervjuet av ITVs tv-program Scotsport.

Trenerkarriere
--------------

Hughes fikk sin første managerjobb i 2003, da han og Owen Coyle ble utnevnt til managere sammen for Falkirk. Coyle forlot deretter Falkirk for å slutte seg til Ian McCall i Dundee United, noe som gav Hughes eneansvaret for Falkirk. Hughes ledet så Falkirk til opprykk til Scottish Premier League i 2005. Så vel som å stabilisere Falkirk som et SPL-lag i fire sesonger, ledet Hughes også klubben til den skotske cupfinalen i 2009.

Hughes ble utnevnt til Hibernian-manager den 8. juni 2009. Han ledet laget til spill i Europaliga-kvalifikasjonen gjennom sin første sesong som manager, siden Hibernian avsluttet på fjerdeplass i SPL. Dårlige resultater i begynnelsen av neste sesong førte imidlertid til at supporterne startet med å bue på sitt eget lag. Hughes forlot klubben etter gjensidig forståelse med klubbstyret mandag 4. oktober 2010 etter et 2–0-tap for St. Johnstone.

Han ble manager for skotske Livingston februar 2012, men forlot klubben for å ta over Hartlepool United i november 2012. Hartlepool United hadde da spilt 20 kamper i League One uten å vinne. Hughes ble kåret til månedens manager i februar 2013 etter forbedrede resultater, men klarte ikke å unngå at klubben rykket ned. I mai 2013 fikk han sparken i klubben.

Hughes ble utnevnt til manager for Scottish Premiership laget Inverness Caledonian Thistle 4. desember 2013 på en 2 1/2-årskontrakt. Like etter at han var tiltrådt, ledet Hughes laget til deres første store finale etter å ha slått Hearts i semifinalen i ligacupen.

I løpet av Scottish Premiership 2014–2015 ble han utnevnt til månedens manager i august 2014 og januar 2015.

Statistikk
----------

### Manager

*Oppdatert fra UTCs managerdatabase 7. februar 2015.*

| Lag | Nas | Fra | Til | Oversikt |
| --- | --- | --- | --- | --- |
| K | V | U | T | Vinner-% |
| Falkirk | Skottlands flagg | 31. januar 2003 | 31. mai 2009 | 283 | 117 | 61 | 105 | 41.34 |
| Hibernian | Skottlands flagg | 8. juni 2009 | 4. oktober 2010 | 54 | 19 | 12 | 23 | 35.19 |
| Livingston | Skottlands flagg | 14. februar 2012 | 13. november 2012 | 27 | 12 | 5 | 10 | 44.44 |
| Hartlepool United | Englands flagg | 13. november 2012 | 9. mai 2013 | 29 | 8 | 9 | 12 | 27.59 |
| Inverness Caledonian Thistle | Skottlands flagg | 4. desember 2013 |  | 58 | 26 | 13 | 19 | 44.83 |
| Totalt | 451 | 182 | 100 | 169 | 40.35 |

Referanser
----------

1. ↑  «John Hughes». Arkivert fra originalen 28. januar 2021. Besøkt 23. mars 2021.
2. 1 2 3  Jim Traynor (30. mai 2009). «Biggest smile yet from John Hughes if Falkirk claim cup glory». *Daily Record*. Besøkt 28. september 2010.
3. ↑  Hardie, David (5. desember 2009). «John Hughes wants dossier on Juniors to avoid Cup 'banana skin' for Hibs». *Edinburgh Evening News*. Besøkt 28. september 2010.
4. ↑  Grahame, Ewing (24. september 2005). «Jefferies: Yogi Streaking on STV is the Funniest Thing I've Ever Seen». *Daily Mirror*. Besøkt 28. september 2010.
5. 1 2 3  «Hughes appointed Hibernian boss». BBC Sport. 8. juni 2009. Besøkt 28. september 2010.
6. ↑  «Hughes’s joy as Hibs earn their passport into Europe». *Press and Journal*. 10. mai 2010. Besøkt 11. mai 2010.
7. ↑  «John Hughes is backed to succeed by two SPL peers». BBC Sport. 23. september 2010. Besøkt 23. september 2010.
8. ↑  «Arkivert kopi». Arkivert fra originalen 16. juli 2011. Besøkt 24. april 2011.
9. ↑  «Manager John Hughes parts company with Hibernian». *BBC Sport*. 4. oktober 2010. Besøkt 4. oktober 2010.
10. ↑  «Inverness CT: John Hughes confirmed as new manager». *BBC Sport*. BBC. 4. desember 2013. Besøkt 13. mars 2014.
11. ↑  Inverness CT win trio of SPFL monthly awards, BBC Sport 12. september 2014
12. ↑  John Hughes: Inverness Caledonian Thistle wins January award, BBC Sport, 12. februar 2015, 12. februar 2015
13. ↑  John Hughes' managerkarriere på soccerbase.com

Eksterne lenker
---------------

* (en) John Hughes – Transfermarkt Rediger på Wikidata

* (en) John Hughes – Transfermarkt (manager) Rediger på Wikidata

* (en) John Hughes – WorldFootball.net Rediger på Wikidata

* (en) John Hughes – Soccerbase.com Rediger på Wikidata

* (en) John Hughes – Soccerbase.com (manager) Rediger på Wikidata

* (en) John Hughes – Soccerway Rediger på Wikidata

* (en) John Hughes – FBref Rediger på Wikidata

| * v
* d
* r
SFWA Manager of the Year |
| --- |
| 
* 1987: McLean
* 1988: McNeill
* 1989: Souness
* 1990: Roxburgh
* 1991: Totten
* 1992: Smith
* 1993: Smith
* 1994: Smith
* 1995: Nicholl
* 1996: Smith
* 1997: Smith
* 1998: Jansen
* 1999: Advocaat
* 2000: Advocaat
* 2001: O'Neill
* 2002: O'Neill
* 2003: McLeish
* 2004: O'Neill
* 2005: Mowbray
* 2006: Strachan
* 2007: Strachan
* 2008: Smith
* 2009: László
* 2010: Smith
* 2011: Paatelainen
* 2012: Lennon
* 2013: Lennon
* 2014: McInnes
* 2015: Hughes

 |  |


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |